Sign in / Join .st0{fill:#34437F;} .st1{fill:#878787;} Tuesday, October 12, 2021 ikteb hawn… Fittex Kampjonati Nazzjonali tal-Isparar bil-Qaws fuq Barra 2021 Minn talk.mt October 12, 2021 talk.mt Fit-2 u t-3 ta' Ottubru ta' din is-sena reġgħu ġew organizzati b'suċċess il-kampjonati annwali tal-isparar bil-qaws fuq barra, fil-Marsa. Dawn il-kampjonati kienu jikkonsistu f'dik li tissejjaħ il- World Archery 1440 Round li fiha jiġu sparati 156 vleġġa fuq distanzi differenti. Id-distanzi jibdew minn 30 metru bogħod u jitilgħu sa 90 metru. Kien hemm parteċipazzjoni fil-Kategoriji Compound , Recurve u Barebow kemm tan-nisa kif ukoll tal-irġiel, ta' etajiet differenti. Il-livell ta' din is-sena kien ferm għoli. Tajjeb insemmu li kien hemm 15-il rekord nazzjonali ġdid u ngħataw 9 Star performance awards . Dawn ir-riżultati kienu frott tal-iżvilupp tekniku kontinwu u ambizzjuż li l-Assoċjazzjoni qiegħda taħdem fuqu b'ħidma ma taqta' xejn. L-Assoċjazzjoni qed toffri opportunitajiet varji lil dawk l-atleti li qed jimmiraw biex jilħqu livell tekniku kompetittiv fuq livell internazzjonali. Dawn il-kampjonati kienu wkoll pass ieħor għall-arċiera tat-tim Nazzjonali li qed jippreparaw sabiex jieħdu sehem fil-kompetizzjoni internazzjonali tal-isparar bil-qaws li ser issir ġewwa Ċipru, fl-aħħar t'Ottubru. It-tim Nazzjonali qed jitħarreġ taħt il-gwida tal- Head Coach John Schembri. Class & Division Result List – Individual Artiklu preċedenti Il-miżura ta' trasport pubbliku b'xejn għal kulħadd… "miżura ambjentali" Artiklu li jmiss Fl-Awstralja: Żewġ adolexxenti akkużati li qatlu 14-il kangarù